Në bazë të nenit 36 ​​paragrafit 1 të Ligjit për Mbrojtjen e të Dhënave Personale (Gazeta Zyrtare e Republikës së Maqedonisë nr. 42/20 dhe 294/21) ministrja e Arsimit dhe Shkencës solli,

**RREGULLA PËR QASJE NË SALLËN E SERVERIT TË MINISTRISË SË ARSIMIT DHE SHKENCËS**

Këto Rregulla kanë për qëllim të definojnë mënyrën e qasjes në sallën e serverit të Ministrisë së Arsimit dhe Shkencës (në tekstin e mëtejmë: MASH), si dhe mënyrën e evidencës së qasjeve të realizuara deri tek e njejta.

1. Salla e serverit

Salla e serverit e MASH-it është e vendosur në hapsirë të veçantë të caktuar të mbyllur në objektin e Ministrisë së Arsimit dhe Shkencës në Rr. Qirili dhe Metodi 54 – Qendër, Shkup.

Hapësira është e pajisur me kushte të veçanta për kondicioner, detektorë zjarri dhe mbrojtje nga përmbytjet.

Si përjashtim, serverët në të cilët janë instaluar programet softuerike për përpunimin e të dhënave personale mund të ndodhen, vendosen dhe të administrohen fizikisht jashtë hapësirave të kontrollorit.

Të drejtat dhe detyrimet e ndërsjella të MASH-it dhe personit juridik, gjegjësisht fizik ku ndodhen, vendosen dhe administrohen fizikisht serverët, rregullohen me marrëveshje me shkrim, e cila duhet të përmbajë masa për sigurinë e të dhënave personale konform dispozitave për mbrojtjen e të dhënave personale.

2. Qasja

Qasja në sallën e serverëve të MASh-it u mundësohet personave në vazhdim:

1. Qasje e pakufizuar është e lejuar vetëm pët personin e autorizuar për qasje ose administratorit të sistemit informativ i cili është i punësuar në Ministrinë e Arsimit dhe Shkencës.
2. Të punësuarit/të angazhuarve në Ministri i ndalohet qasja në sallën e serverit.
3. Personave të jashtëm u lejohet qasja në sallën e serverit sipas nevojës vetëm me lejen dhe praninë e personit të autorizuar ose administratori të sistemit të informacionit, në rastin e: servisimit të pajisjeve të serverit që ndodhen në sallën e serverit (serverët,storage, UPS dhe pajisjet e tjera të rrjetit) ose të kondicionerëve të vendosur në sallën e serverit, instalimit të pajisjeve të reja të serverit në sallën e serverit, mirëmbajtjen standarde (testimi) të pajisjeve të serverit, si dhe qasja nga persona të autorizuar gjatë kryerjes së llojeve të ndryshme të mbikëqyrjes inspektuese në MASH.

3. Evidenca e qasjes

 Evidenca e qasjes në sallën e serverit mbahen në formë të letrës, duke plotësuar formularin ,,Formulari OPSS - Qasja në sallën e serverit i cili është pjesë përbërëse e këtyre Rregullave.

 Formulari vendoset në hyrje (derë) në sallën e serverit dhe kushdo që hyn në dhomën e serverit duhet të evidentohet përputhje me rrethanat.

Pas qasjes në sallën e serverit, ajo kyçet.

4. Përgjegjësia

Mosrespektimi dhe mosveprimi i punonjësve/personave të angazhuar në MASH në përputhje me këto Rregulla paraqet bazë për shqiptimin e masave disiplinore konform dispozitave ligjore.

5. Shpallja

Këto Rregulla hyjnë në fuqi me sjelljen e tyre dhe të njejtat do të publikohen në UEB faqen MASH-it.

Nr. 18-5664/1 Ministre e Arsimit dhe Shkencë

11 prill 2025 Prof.Dr. Vesna Janevska ,

Shkup

Formulari OPSS – Qasje në sallën e serverit

Formular

Për evidencën e qasjes në sallën e serverit të Ministrisë së Arsimit dhe Shkencës

|  |  |  |  |  |  |
| --- | --- | --- | --- | --- | --- |
| Numri rëndor | Data e qasjes  | Koha e qasjes (nga – deri) | Emri dhe mbiemri i personit që kishte qasje | Nënshkrim | Shënim |
|  |  |  |  |  |  |
|  |  |  |  |  |  |
|  |  |  |  |  |  |